Mulayo wa Muthelo wa Miholo wa 1962 u sumbedzisa nyimelo ya zwithu iya hune khumbelo ya ndaela ya mithelo ya nga itwa.
Iṅwe ya idzi nḓila ndi hune muholo wo lavhelelwaho wa mulanguli kha ṅwaha wonoyo wa vha fhasi ha muholo we a u holelwa kha ṅwaha wo fhiraho lune zwa ḓo vhanga mbadelo i fhiraho mpimo ya PAYE, zwine zwa ḓo vhanga u konḓa ha zwithu.
Hune khamphani ya vha i songo sumbedzisa muholo kha ṅwaha wo fhiraho wa mbadelo ya muthelo, i tea u ita khumbelo kha davhi ḽa ofisi ya tsini ya Tshumelo ya Masheleni ya Afrika tshipembe South African Revenue Service u ta mbadelo ya muholo une wa ḓo dzhiiwa sa muholo we mulanguli a holelwa wone.
Musi vha tshi ita khumbelo ya ndaela ya muthelo, kha vha vhone uri mafhungo avho a muthelo a ngonani - SARS a si kanzhi i tshi ṋekedza ndaela ya muthelo arali vha na mbuyelo ya muthelo i saathu humiswaho kana muthelo u saathu badelwaho.
Muholo wa zwinozwino we vha u wana.
Ṅwaha wa muthelo we muholo wa waniwa ngawo.
Tshivhalo tsha miṅwedzi yo fhelelaho ye muholo wa u fhedzisa wa wanala ngawo.
Muholo wa ṅwaha uno wa u humbulelwa kana wa vhukuma..
Khumbelo i tea u vha na zwiitisi zwa u ṱo ḓa ndaela. Vha tikedze izwi nga mabammbiri, e.g.zwitatamennde zwa masheleni zwa tshifhinganyana na minetse dza miṱangano ya vhalanguli, i sumbedzaho uri muholo wa vhalanguli u ḓo vha fhasi kha wa ṅwaha wa muthelo wo fhiraho.
A huna tshifhinga tsho tiwaho kha u shumana na khumbelo.
A huna mbadelo.